Referitor dosar 9571/3073/22.05.2023

**DECIZIA ETAPEI DE ÎNCADRARE**

 **Nr. din 2023**

Ca urmare a solicitării de emitere a acordului de mediu adresate de **JET OIL EXPRESS S.R.L.** cu sediul în municipiul **Sibiu, Șoseaua Alba Iulia,** nr. **79,** județul **Sibiu**, înregistrată la **Agenţia pentru Protecţia Mediului Sibiu** cu nr. 9571/3073/22.05.2023 şi a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 23.08.2023, și a completărilor ulterioare, că proiectul **“Schimbare de destinație din centru multifuncțional în stație carburanți, realizare spălătorie auto tip self service”,** propus a fi amplasat în comuna **Păuca**, satul **Păuca**, nr. **74,** jud. Sibiu, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2 la punctele: 10.b) și 6.c);

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră şi a altor ghiduri specifice pentru diferite domenii şi categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Funcțiunea dominantă a zonei - fondul construit existent se compune din locuinţe individuale cu specific rural majoritar, dar şi construcţii noi, urban cu regim de înălţime parter, parter, sau subsol + parter + etaj (mansardă) şi anexe pentru activităţi gospodăreşti, dotări.

Conform C.F. Păuca 100118 terenul are o suprafaţă de 807,00 mp, iar pe teren se afla o construcție C2 cu regim de înălțime Parter, suprafață construită fiind de 71 mp și a funcționat ca centru de informare tip info-rural.

Prin proiectul propus se dorește schimbarea de destinație a clădirii existente din centru multifuncțional, în vederea amenajării unei stații de carburanți auto, precum și realizarea unei spălătorii de tip self service. În acest sens se dorește păstrarea clădirii existente, urmând a se face recompartimentări din materiale ușoare și piese de mobilier în vederea asigurării funcțiunii noului spațiu.

*Stația de carburanți* va fi dotata cu 1 pompa cu doua pistoale, un pistol pentru benzina si unul pentru motorina. Depozitul de carburanți va fi compus din doua rezervoare subterane (un rezervor de 10mc si un rezervor de 15mc), metalice, cilindrice, orizontale cu pereți dubli echipate cu sisteme de recuperare a vaporilor COV. Stația este dotată cu gura de scurgere, se vor prevedea guri de recuperare vapori si guri de aerisire.

*Spălătoria auto* va cuprinde 2 boxe independente realizate din panouri de compartimentare metalice ușoare

Se va mai realiza un spațiu separat ce va cuprinde o colonetă apă si aer comprimat, precum și aspirator auto.

Unitatea îşi va asigura necesarul de apă utilizată in scop tehnologic, din reţeau de apă a Com. Pauca, distribuita de SC Apa –Canal SA Sibiu.

Apele uzate menajere, se vor evacua în rețeaua de ape uzate urbane a com. Păuca, administrata de SC Apa – Canal SA Sibiu

Apele uzate tehnologice de la spălătoria auto, vor fi colectate şi trecute prin separatorul de produse petroliere tip ECO DEO5 (Q=2,53 l/s, Vt= 690 l) cu evacuare în rețeaua de canalizare a comunei Păuca.

Apele pluviale posibil impurificate cu produse petroliere provenite de pe platforma benzinăriei și a platformei de parcare a autoturismelor se colectează prin rigole tip Purtător si se vor trece printr-un separator de produse petroliere tip tip DDSH3, (Q = 3 l/s, Vt = 1.200 l), cu evacuare în pârâul necadastrat limitrof incintei, și apoi în pr. Păuca.

Energia electrica va fi asigurata prin branșament la rețeaua locală.

**b)** **cumularea cu alte proiecte** – nu este cazul;

**c)** **utilizarea resurselor naturale, în special a solului, a terenurilor, a apei și a biodiversității** – impact nesemnificativ, pentru sol/subsol, aer;

**d)** **cantitatea și tipurile de deşeuri generate/gestionate** – în perioada de construcţie vor rezulta deşeuri din construcţii și deșeuri menajere, care vor fi gestionate prin societăți autorizate; în timpul funcționării vor rezulta deșeuri menajere și asimilabile, precum și deșeuri care conțin substanțe periculoase –ce vor fi gestionate prin firme autorizate.

**e)** **emisiile poluante, inclusiv zgomotul și alte surse de disconfort** – pe perioada execuției lucrărilor și afuncționaării, emisiile generate sunt: zgomot, pulberi în suspensie, noxe provenite de la gazele de eșapament ale utilajelor/autovehiculelor - cu impact nesemnificativ, reversibil;

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul, cu condiția respectării normelor de protecţia muncii, normativele tehnice de proiectare și execuție, precum și normativelor P.S.I., în vigoare;

**g) riscurile pentru sănătatea umană** – nu este cazul, conform notificării DSP Sibiu nr. ;

**2. Amplasarea proiectelor:**

**a) utilizarea actuală și aprobată a terenurilor** – proiectul se va realiza în intravilanul localității, în zona de locuințe cu funcțiuni mixte locuințe și servicii;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** – nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic**: nu este cazul;

**3. Tipurile și caracteristicile impactului potenţial**

**a) importanța și extinderea spațială a impactului:** impactul redus asupra mediului, având în vedere suprafața mică de teren afectată;

**b) natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** impact nesemnificativ, de scurtă durată pe perioada implementării și defășurării proiectului;

**e) probabilitatea impactului** în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediu;

**f) debutul, durata, frecvența și reversibilitatea preconizate ale impactului:** impact redus pe perioada de realizare a proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**: proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: proiectul propus intră sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare. Pentru proiect s-a emis avizul de gospodărire a apelor nr..2023, emis de A.B..A. Mureș și nu necesită S.E.I.C.A, conform decizie nr. 4148/IS/18.07.2023, emisă de A.B..A. Mureș.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* respectarea prevderilor legii nr. 24/2007 actualizată şi republicată, privind reglementarea şi administrarea spaţiilor verzi din intravilanul localităţilor,
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;
* deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată cu modificări prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată cu modificări prin Legea nr. 17/202, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată cu modificări prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor;
* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* la finalizarea lucrărilor terenurile afectate de proiect vor fi readuse la starea inițială;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* Respectarea tuturor prevederilor avizului nr. .2023, emis de A.B.A. Mureș.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 7 (șapte) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

 **Ciprian SIMULESCU**

 **p. ȘEF SERVICIU AVIZE, p.ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU,**

 **Ruxanda FLORIAN Flaviu TOMUȚĂ**

**ÎNTOCMIT**

consilier **Simona ZAMBORI**

consilier **Gabriela CĂPĂȚÎNĂ**